OpenLLM-France/wikimedia huggingface dataset:
# Cal Duc (Mollerussa)

Cal Duc és un monument del municipi de Mollerussa (Pla d'Urgell) inclòs en l'Inventari del Patrimoni Arquitectònic de Catalunya.

## Descripció

Casal modernista convertit en hotel. L'interior conserva mobiliari de l'època. Estructuralment consta de dues plantes, la inferior lleugerament alçada del jardí. La planta baixa, per on s'accedeix al jardí, comprèn la recepció, un elegant "hall" amb mobiliari d'època i les escales d'accés al primer pis on hi ha tres habitacions i un bany.
En aquesta construcció s'ha intentat conservar al màxim la distribució original de l'habitatge. L'exterior de l'edifici conserva l'elegància d'altre temps que no esborra la marca de torre o xalet luxós. Elegància compositiva, simetria, ordre i elements decoratius situats a manera de cresteria en el cim de la teulada de 3 vessants, en la cornisa i en els finestrals, on predominen els motius vegetals estucats.

## Història

La família Duc eren uns comerciants de vi, influents en la zona. Aquest casal modernista ha estat convertit en hotel (possiblement des dels anys 70). L'Hotel Duc consta de l'edifici modernista i d'un annex d'estructura arquitectònica totalment diferent. El jardí és el nexe d'unió.

## Referències

* 1 2 3 4 «Cal Duc». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 18 setembre 2013].
# Moritz Jaffé

Moritz Jaffé (Poznań, 3 de juny de 1834 - Berlín, 7 de juliol de 1925) fou un compositor i violinista alemany.
Estudià en els Conservatoris de Berlín i París i és autor de les operes Das Käthchen von Heilbronn (Augsburg, 1866); Ekkehard (Berlín 1875), i La duchessa di Svezia (Milà, 1893), així d'un quartet per a corda i nombroses composicions per a violí.

## Bibliografia

* Enciclopèdia Espasa Volum núm. 28, 2.ª part, pàg. 2396. (ISBN 84-239-4582-0)
# Fegeu

Segons la mitologia grega, Fegeu (en grec antic Φηγεύς) va ser un heroi grec, fill del déu-riu Ínac i de la nimfa Mèlia, i germà de Foroneu i d'Egialeu. Fundà la ciutat de Fegea, a l'Arcàdia, sobre la qual regnà.
Acollí Alcmeó quan era a l'exili a causa de la mort de la seva mare Erifile i, després de purificar-lo, el casà amb la seua filla Arsínoe. Però Alcmeó abandonà Arsínoe per l'amor de la nimfa Cal·lírroe, i Fegeu, un dia que el trobà a prop dels seus dominis, el matà. Al cap de poc, caigué per la venjança d'Acarnà i Amfòter, fills d'Alcmeó i de Cal·lírroe.
Fegeu tenia, a més d'Arsínoe, dos fills, Prònous i Agènor, o segons Pausànias, Tèmen i Àxion.

## Referències

* ↑ Grimal, Pierre. Diccionari de mitologia grega i llatina. Barcelona: Edicions de 1984, 2008, p. 196. ISBN 9788496061972.

## Bibliografia

* Parramon i Blasco, Jordi: Diccionari de la mitologia grega i romana. Barcelona: Edicions 62, 1997, p. 93. (El Cangur / Diccionaris, núm. 209). ISBN 84-297-4146-1
# Rata de Haas

La rata de Haas (Rattus haasi) és una espècie extinta de mamífer rosegador de la família dels múrids que visqué a l'Orient Pròxim durant el Plistocè mitjà, fa entre 129.000 i 774.000 anys. Se n'han trobat restes fòssils a la cova de Qessem (Israel). És coneguda únicament a partir de dents molars inferiors. La morfologia d'aquestes dents indica que la rata de Haas ocupa un punt evolutiu intermedi entre els complexos d'espècies R. rattus i R. norvegicus. Fou anomenada en honor de Georg Haas, un paleontòleg israelià d'origen austríac.

## Referències

* 1 2 Entrada «Rattus haasi» de la Paleobiology Database (en anglès). [Consulta: 8 març 2025].
* ↑ Santel i Von Koenigswald, 1998, p. 167.
* ↑ Prakash i Ghosh, 1975, «Rodent Faunas and Environmental Changes in the Pleistocene of Israel» (E. Txernov).

## Bibliografia

* Prakash, I.; Ghosh, P. K.. Rodents in Desert Environments (en anglès). Dr. W. Junk b.v., Publishers, 1975. DOI 10.1007/978-94-010-1944-6. ISBN 978-94-010-1946-0.
* Santel, W.; Von Koenigswald, W. «Preliminary report on the middle Pleistocene small mammal fauna from Yarimburgaz Cave in Turkish Thrace» (en anglès). E&G Quaternary Science Journal, 48, 1, 1998, pàg. 162-169. DOI: 10.23689/fidgeo-1405.
# Puntius paucimaculatus

Puntius paucimaculatus és una espècie de peix cipriniforme de la família dels ciprínids que es troba a la Xina.

## Referències

* ↑ Hamilton, F. [Buchanan] 1822. An account of the fishes found in the river Ganges and its branches. Edimburg i Londres. Fishes Ganges: i-vii + 1-405, Pls. 1-39.
* ↑ BioLib
* ↑ FishBase (anglès)

## Bibliografia

* Chen, X., J.-H. Pan, Z. Liu i D. Liang, 1991. Barbinae. p. 136-167. A J.-H. Pan, L. Zhong, C.-Y. Zheng, H.-L. Wu i J.-H. Liu (eds.) The freshwater fishes of Guangdong Province. Guangdong Science and Technology Press, Guangzhou. 589 p.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4. .
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lambert, Derek J.: Freshwater Aquarium Fish. Chartwell Books, Edison, Nova Jersey, Estats Units. Any 1997. ISBN 0-7858-0867-1.
* Mills, Dick: The Bumper Book of Tropical Aquarium Fishes (2a edició). Interpet Publishing. Any 2002. ISBN 1842860747.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wang, Y.-H. & Y. Ni. 1982. On a new cyprinid fish of the genus Puntius Hamilton from Hainan Island, China. Acta Zootaxonomica Sinica v. 7 (núm. 3): 329-331.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Moriz Haupt

Moriz Haupt (Zittau, Saxònia, 27 de juliol de 1808 - Berlín, 5 de febrer, 1874) fou un filòleg i germanista alemany.
Des de 1826 i fins a 1830 estudià a Leipzig amb Gottfried Hermann; el 1843 s'encarregà de la càtedra de llengua i literatura alemanyes, recentment fundada en la Universitat de la capital saxona. Destituït el 1851 de la seva càtedra per haver pres part en el moviment de 1848, el 1853 fou cridat a Berlín per ocupar el lloc de Lachmann. Dotat d'un fi esperit d'observació i d'una rara agudesa, a la qual s'afegia una forta personalitat, exercí la seva càtedra una gran influència en el sentit d'impulsar els alumnes a mètodes fixes; entre els seus alumnes hi hagué personalitats com F. W. Francke.
En les seves obres s'hi revela un dels filòlegs més experts en crítica textual.
Publicà les següents obres de filologia clàssica:
* Quaestiones Catullianae, (Leipzig, 1837).
* De carminibus bucolicis Calpurnii et Nemesiani, (Berlín, 1854).
I com a editor:
* Halieutica, d'Ovidi
* Cynegetica, de Gratius Faliscus (Leipzig, 1838)
* Epycedion Drusi, (Leipzig, 1850)
* les obres d'Horaci (Leipzig, 1851), 4a edició (1882)
* les obres de Catul, Tibul i Properci (Leipzig, 1853), 6a edició (1904)
* Metamorfosis, d'Ovidi (Leipzig, 1853, 7a edició (1855)
* Germania, de Tàcit (Leipzig, 1855)
* les obres de Virgili (Leipzig, 1858), 2a edició el 1874
Per la literatura de l'edat mitjana feu edicions de:
* Erec, de Hartmann von Aue (Leipzig, 1839) 2a edició (1871)
* Gute Gerhard, de Rudolf d'Ems (Leipzig, (1840)
* Lieder und Büchlein i Arme Heinrich, de Hartmann von Aue (Leipzig, 1842, 2a edició (1881)
* Engelhard, de Konrad de Würzburg (Leipzig, 1844) 2a edició (1890)
* Winsbecke, (Leipzig, 1845)
* Lieder, de Gottfried de Neifen (Leipzig, 1851)
* Lieder, de Neidhart von Reuental (Leipzig, 1851)
* Moritz von Craon, (Leipzig, 1871)
A més, acabà les edicions dels lírics mig-alt-alemanys, dels Minnesänger.
Va tenir cura de les edicions 3a i 4a dels Nibelungs, de Lachmann (Berlín. 1852 i 1867), i dels poemes de Walther von der Vogelweide (Berlín, 1853 i 1864). En col·laboració amb August Heinrich Hoffmann von Fallersleben, publicà: Altedeutsche Blätter, (Leipzig, 1836-40).
El 1841 fundà la revista Zeitschrift für deutsches Altertum, els primers 16 volums de la qual dirigí (Berlín, 1841-73). Després de la seva mort es publicaren els seus Französische Volkslieder (Leipzig, 1877) i els Opuscula (Leipzig 1875-77)

## Bibliografia

* Enciclopèdia Espasa Volum núm. 27, pàg. 805 (ISBN 84-239-4527-8)

## Referències

* ↑ Enciclopèdia Espasa Volum núm. 24, pàg. 1115 (ISBN 84-239-4524-3)
# Mesquita de Xalí

La mesquita de Xalí, anomenada oficialment Orgull dels Musulmans, està ubicada a la població txetxena de Xalí. Va ser inaugurada l'any 2019, i és considerada pels seus impulsors com la mesquita més gran d'Europa. Pot acollir més de 30.000 fidels,
L'edifici, construït per arquitectes uzbeks, té una cúpula i minarets de 43 i 63 metres d'alçada respectivament, i està cobert de marbre blanc de l'illa grega de Tassos, molt apreciat pel seu efecte lluminós i apaivagant de la calor. El canelobre central de vuit metres pesa més de dues tones i mitja, i està acompanyat de 395 làmpades decorades amb pedres d'Swarovski. Els terrenys adjacents disposen de 12 fonts en una superfície de 5 hectàrees, plantades amb prop 2000 arbres i rosers. Originalment estava previst que la mesquita portés el nom del president txetxè, Ramzan Kadírov, però en l'acte inaugural del 29 d'agost de 2019 (coincidint amb l'aniversari del seu pare Akhmat Kadírov), es va anunciar que portaria el nom d'Orgull dels Musulmans en honor del profeta Mahoma. A la inauguració hi van assistir diverses autoritats religioses saudites i dels emirats del Golf Pèrsic.

## Referències

* ↑ «Chechnya Inaugurates 'Europe's Biggest Mosque'» (en anglès). The Moscow Times, 23-08-2019 [Consulta: 22 juliol 2020].
* ↑ «Chechnya "improves" Muslim tradition of naming mosques» (en anglès). Caucasian Knot, 07-08-2019 [Consulta: 22 juliol 2020].
* ↑ Dutton, Jack «Chechnya inaugurates Europe’s largest mosque» (en anglès). The National, 23-08-2019 [Consulta: 22 juliol 2020].
# Ophthalmotilapia heterodonta

Ophthalmotilapia heterodonta és una espècie de peix de la família dels cíclids i de l'ordre dels perciformes, endèmic del nord del llac Tanganyika (Àfrica).
Els adults poden assolir 14,4 cm de longitud. És una espècie de clima tropical entre 24 °C-26 °C de temperatura i entre 2-10 m de fondària.

## Referències

* ↑ Poll, Max; Matthes, Hubert. Trois poissons remarquables du lac Tanganika (en francès). Tervuren: Musée Royal de l'Afrique Centrale, 1962 (Annales. Série in 8°. Sciences Zoologiques, núm. 111).
* 1 2 3 Sa-a, Pascualita. «Ophthalmotilapia heterodonta (Poll & Matthes, 1962)». FishBase.
* ↑ Maréchal, C. i M. Poll, 1991. Ophthalmotilapia. p. 303-306. A: J. Daget, J-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren; i ORSTOM, París. Vol. 4.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Liem, Karel F. «A phyletic study of the Lake Tanganyika cichlid genera Asprotilapia, Ectodus, Lestradea, Cunningtonia, Ophthalmochromis, and Ophthalmotilapia». Bulletin of the Museum of Comparative Zoology at Harvard College., 149, núm. 3, 1981, pàg. 191–214.
# Felip III de Valois

Felip de França III de Valois, teòricament I d'Orleans (1 de juliol de 1336, Vincennes - 1 de setembre de 1375, Vincennes) va ser Duc d'Orleans i de Turena i comte de Valois. El seu pare li va donar Orleans i Turena en herència (1346) i els va erigir a la dignitat de ducat-paria. Portava com escut d'armes: De blau sembrat de flors de lliris d'or amb lambel componat de gules i d'argent. El 1344 va heretar del pare el comtat de Valois. Va ajudar el seu germà, el rei Joan II de França, en la guerra contra els anglesos. Fou fet presoner a batalla de Poitiers (1356), i quedà com a ostatge fins a 1360. A la seva mort (1375), sense posteritat legítima, els seus dominis tornaren a la corona.

## Família

Fill de Felip VI de França, rei de França, i de Joana de Borgonya i de França, es va casar, el 8 de gener de 1344 amb Blanca de França (1328 - 1393), filla pòstuma de Carles IV de França i de Joana d'Evreux, i no van tenir fills.
Va deixar tanmateix dos fills il·legítims:
* N, dit el "bastard d'Orleans" (mort a Château-Thierry, Aisne, vers 1380). Fou criat a Bourges amb Joan, duc de Berry
* Lluís d'Orleans (mort el 27 de març de 1395 a Jerusalem) que fou bisbe de Poitiers i de Beauvais.

## Dominis i possessions (llista no exhaustiva)

El seu germà Joan II el Bo li va vendre l'Hotel de Navarre, als núm. 47 - 49 del carrer Saint-André-des-Arts a París, actual Via del districte, que havia heretat de Joana II de Navarra. El Ducat-paria d'Orleans.

## Notes i referències

* ↑ «Armorial de Gelre, folio 46r, écu n° 314». Arxivat de l'original el 2014-09-11. [Consulta: 26 juliol 2012].
* ↑ Amédée René, Les princes militaires de la maison de France, París, 1848
* ↑ Citat per Patrick Van Kerrebrouck, en "Els Valois" - 1990
* ↑ Morí a Terra Santa. Les seves exèquies foren celebrades a Notre-Dame de París, el 27 de gener de 1396.
* ↑ Marquès de Rochegude, Promenade dans toutes les rues de Paris, par arrondissement, París, Llibreria Hachette i cia., 1910.
# Tenrec musaranya arborícola

El tenrec musaranya arborícola (Microgale dryas) és una espècie de tenrec musaranya endèmica de Madagascar. El seu hàbitat natural són els boscos humits de terres baixes tropicals o subtropicals. Està amenaçat per la pèrdua d'hàbitat. El seu nom específic, dryas, significa 'dríada' en llatí.

## Referències

* ↑ Entrada «Microgale» d'Animalia (en anglès).
Espècies vivents d'afrosorícides :
Regne Animalia · Embrancament Chordata · Classe Mammalia · Infraclasse Eutheria · Superordre Afrotheria :
Subordre Tenrecomorpha (tenrecs) :
Subordre Chrysochloridea (talps daurats) :
Categoria :
# Ophthalmotilapia nasuta

Ophthalmotilapia nasuta és una espècie de peix de la família dels cíclids i de l'ordre dels perciformes. Els adults poden assolir fins a 20 cm de longitud total. És depredat per Plecodus straeleni.
És una espècie de clima tropical entre 24 °C-26 °C de temperatura i entre 2-10 m de fondària. Es troba al llac Tanganyika a Àfrica.

## Referències

* 1 2 3 FishBase (anglès)
* ↑ Maréchal, C. i M. Poll, 1991. Ophthalmotilapia. p. 303-306. A: J. Daget, J-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA) Vol. 4.
* ↑ Nshombo, M., 1994. Foraging behavior of the scale-eater Plecodus straeleni (Cichlidae, Teleostei) in Lake Tanganyika, Africa. Environ. Biol. Fish. 39(1):59-72.
* ↑ FishBase (anglès)

## Bibliografia

* Liem, K. F., 1981: A phyletic study of the Lake Tanganyika cichlid genera Asprotilapia, Ectodus, Lestradea, Cunningtonia, Ophthalmochromis, and Ophthalmotilapia. Bulletin of the Museum of Comparative Zoology v. 149 (núm. 3): 191-214.
# Llista de peixos del riu Sirdarià

Aquesta llista de peixos del riu Sirdarià inclou 7 espècies de peixos que es poden trobar actualment al riu Sirdarià ordenades per l'ordre alfabètic de llur nom científic.

## C

* Channa argus
* Cottus nasalis
* Cottus spinulosus

## L

* Luciobarbus capito

## P

* Phoxinus phoxinus
* Pseudoscaphirhynchus fedtschenkoi

## T

* Triplophysa kafirnigani

## Referències

* ↑ Species in Syrdar'ya River - FishBase (anglès)

## Bibliografia

* Aladin, N. V., Plotnikov, I. S., Smurov, A. O., Gontar, V. I., 2004. The role of introduced animal species in the ecosystem of the Aral Sea. A: A. F. Alimov, N. G. Bogutskaya (Eds.). Biological invasions in aquatic and terrestrial ecosystems, pp. 275–296. KMK Scientific Press Ltd, Moscou.
* Mitrofanov, I. V., Dukravets, G. M. (Eds.), 1986−1992. Fishes of Kazakhstan. Vols. 1−5. Nauka-Gylym, Almati, Kazakhstan.
* Mitrofanov, I. V. i N. Sh. Mamilov, 2015. Fish diversity and fisheries in the Caspian Sea and Aral–Syr Darya basin in the Republic of Kazakhstan at the beginning of the 21st Century. Aquatic Ecosystem Health & Management, vol. 18, núm. 2 (2015). Pàgs. 160-170.
* Nikol'skiy, G. V., 1940. Fishes of the Aral Sea. Moscou: MOIP.
* Petr, T., Mitrofanov, V. P., 1998. The impact on fish stocks of river regulation in Central Asia and Kazakhstan. Lakes & Reservoirs. Research and Management, 3 143-164.
* Tsepkin, E. A., 1980. History of appearance and development of fishing in the continental waters of Asian part of USSR. Voprosy Ichthyologii 20(6), 806–813.
* Tsepkin, E. A., Sokolov, L. I., 1986. Anthropogenic factors impacts on fish fauna in the continental waters of USSR (on the archeology and historic data). A: Yu S. Reshetnikov (Ed.), Dynamics of the abundance of commercial fishes, pp. 37–41. Nauka, Moscou, Rússia.

## Enllaços externs

* Syr Darya - Freshwater Ecoregions of the World Arxivat 2015-09-24 a Wayback Machine. (anglès)
* Discovery Central Asia: Come on Big Fish and... Arxivat 2015-09-23 a Wayback Machine. (anglès)
* From the Aral Sea to the Aralkum: The Aral Sea catastrophe Arxivat 2016-03-07 a Wayback Machine. (anglès)
# Cryptotis obscura

Cryptotis obscura és una espècie de mamífer de la família de les musaranyes (Soricidae). És endèmica de Mèxic. El seu nom específic, obscura, significa ‘fosca’ en llatí.

## Referències

* ↑ Entrada «Cryptotis» d'Animalia (en anglès).
# Opisthonema berlangai

Opisthonema berlangai és una espècie de peix pertanyent a la família dels clupeids.

## Descripció

* Pot arribar a fer 26 cm de llargària màxima (normalment, en fa 18).
* 13-21 radis tous a l'aleta dorsal i 15-17 a l'anal.

## Hàbitat

És un peix marí, pelàgic-nerític i de clima tropical (3°N-4°S, 94°W-89°W) que viu entre 0-50 m de fondària.

## Distribució geogràfica

Es troba al Pacífic sud-oriental: és un endemisme de les illes Galápagos.

## Observacions

És inofensiu per als humans.

## Referències

* ↑ Gill T. N., 1861. Synopsis of the subfamily of Clupeinae, with descriptions of new genera. Proc. Acad. Nat. Sci. Phila. v. 13. 33-38.
* ↑ Berry, F. H. & Barrett, I., 1963. Gillraker analysis and speciation in the thread herring genus Opisthonema. Bulletin of the Inter-American Tuna Commission v. 7 (núm. 2): 113-190.
* ↑ The Taxonomicon (anglès)
* 1 2 3 4 FishBase (anglès)
* ↑ Whitehead, P.J.P., 1985. FAO Species Catalogue. Vol. 7. Clupeoid fishes of the world (suborder Clupeioidei). An annotated and illustrated catalogue of the herrings, sardines, pilchards, sprats, shads, anchovies and wolf-herrings. Part 1 - Chirocentridae, Clupeidae and Pristigasteridae. FAO Fish. Synop. 125(7/1):1-303.
* ↑ Whitehead, P.J.P., 1985.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.
* Coppola, S.R., W. Fischer, L. Garibaldi, N. Scialabba i K.E. Carpenter, 1994. SPECIESDAB: Global species database for fishery purposes. User's manual. FAO Computerized Information Series (Fisheries). Núm. 9. Roma, FAO. 103 p.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* BioLib (anglès)
* AQUATAB
# Isidre Sabater i Arquer

Isidre Sabater i Arquer (Badalona, 1869-1945) va ser un arxiver català, que va exercir a l'Arxiu Diocesà de Barcelona entre 1904/05 i 1928, i després, com a Arxiver Municipal de Badalona entre 1931 i 1945, on va dur a terme una intensa tasca d'organització. Va publicar també treballs d'història badalonina en publicacions locals.
Llicenciat en dret a la Universitat de Barcelona el 1895. Vers el 1904 o 1905 va ser nomenat arxiver de l'Arxiu Diocesà de Barcelona, càrrec que va exercir fins al 1928, a causa de la resolució del bisbe Josep Miralles sobre la prohibició de l'exercici de càrrecs de funcionaris eclesiàstics a seglars. Va treballar per l'Exposició Universal de 1929 en la preparació dels aspectes artístics, així doncs va viatjar arreu de Catalunya cercant peces per exposar. El 1930 torna a ser a Badalona i és nomenat secretari particular de l'alcalde Lluís Ysamat, i el 1931 és nomenat encarregat de l'arxiu municipal de forma interina, i a finals d'aquell mateix any entra definitivament en el cos de funcionaris amb el càrrec d'arxiver municipal, que va exercir fins a la seva mort. Durant la Guerra Civil, el 1937 l'Ajuntament va encarregar-li la direcció i conservació del Museu i Biblioteca Municipals, ubicats a les torres Arnús i Solei. Va dur a terme una intensa tasca d'organització de l'arxiu i, fruit d'aquest treball, va publicar alguns articles d'història, especialment al setmanari El Eco de Badalona, del qual fou el principal col·laborador de la secció dedicada a la història de la ciutat, però també esporàdicament a Sol Ixent i a Revista de Badalona. A més, també va fer recerca als arxius de Barcelona, a l'Arxiu de la Corona d'Aragó, l'Arxiu Diocesà i l'Arxiu Capitular, amb la informació dels quals va escriure treballs de temàtica medieval i moderna. Va ser un bon coneixedor de les fonts, i les seves investigacions es van centrar bàsicament en la temàtica política, a través de la transcripció de documents, acompanyats sempre de breus interpretacions i la publicació documents inèdits.

## Referències

* 1 2 Carreras i García, Montserrat «La historiografia badalonina (ff. s. XVIII-XX)». Carrer dels Arbres, núm. 2, 1991, pàg. 13-14.
# Musaranya cuallarga mexicana

La musaranya cuallarga mexicana (Sorex oreopolus) és una espècie de mamífer de la família de les musaranyes (Soricidae) endèmica de Mèxic. El seu nom específic, oreopolus, significa ‘pol de muntanya’ en llatí.

## Referències

* ↑ Entrada «Sorex» d'Animalia (en anglès).
# Opunt (mitologia)

D'acord amb la mitologia grega, Opunt (en grec antic: Ὀποῦς, genitiu Ὀποῦντος) fou un heroi, fill de Zeus i de la filla d'un altre Opunt, rei de l'Èlida, o bé de Locros i de Protogenia). En la primera versió, Zeus va confiar el petit Opunt a Locros, que no tenia fills i Locros el va educar com si fos seu.
Fundà la ciutat d'Opunt, a la Lòcrida, que porta el seu nom.

## Referències

* ↑ Grimal, Pierre. Diccionari de mitologia grega i romana. Barcelona: edicions de 1984, 2008, p. 396. ISBN 9788496061972.

## Bibliografia

* Parramon i Blasco, Jordi: Diccionari de la mitologia grega i romana. Barcelona: Edicions 62, 1997, p. 162. (El Cangur / Diccionaris, núm. 209). ISBN 8429741461